Marrëdhëniet Rusi-Gjeorgji mbeten të ngrira 3 vite pas luftës
Rusia dhe Gjeorgjia ende e shohin me zemërim njëra-tjetrën
Tre vjet pas shpërthimit të luftës ndërmjet Gjeorgjisë dhe Rusisë më 8 gusht, 2008, të dy vendet ende e shohin shtrembër njëri-tjetrin. Vijat e përkohshme të armëpushimit duken gjithnjë e më shumë si kufij të përhershëm. Këtu në zemër të maleve të Kaukazit, kjo kullë e lashtë vëzhgimi e Gjeorgjisë është bërë përseri e dobishme. Nga lart, Adam Bartnicki, një vëzhgues evropian, ndjek lëvizjet ushtarake në anën e Osetisë së Jugut për të parë nëse po respektohen linjat e armëpushimit. Nga lartësia shihet një nga dy bazat e reja ruse që janë në përfundim e sipër. Në bazat e reja do të vendosen rreth 5 mijë ushtarë rusë, një shifër kjo 10 herë me e madhe se numri i trupave ruse para fillimit të luftës. Aty pranë, Lia Chlachidze është një nga banaorët e pakët që kanë mbetur në fshatin kufitar Ergeneti në Gjeorgji. Ajo jeton në mesin e fushave të braktisura të rrushit dhe rrënojave të djegura të 140 fermave gjeorgjiane. Në pikën ushtarake lokale të kontrollit, vetëm qentë mund të kalojnë vijën e kufirit. Banorët e Osetisë Jugore kanë ndërprerë kanalet e ujitjes. Dhe dy baza të tjera ruse bllokojnë rrugën. Më në jug, në Gori, është vendlindja e diktatorit sovjetik Josif Stalin. Nanuli Pervashvili jeton me tre anëtarët e familjes me të ardhura mujore prej 125 dollarësh. Ajo ka ikur nga Osetia e Jugut, që kur filluan luftimet. Aty pranë, disa burra gjeorgjianë luajnë tavëll në mëngjesin e kësaj dite. Shalva Erbakidze thotë se ata nuk mund të kthehen në shtëpi. Në kryeqytetin e Gjeorgjisë, Tbilisi, kanë filluar debate të ashpëra me afrimin e përvjetorit të luftës. Politikania e opozitës Nino Burjanaxe akuzon qeverinë për festimin e një humbjeje. Zëdhënësi i ministrisë së jashtme Tornike Gordadze ofron përgjigje për këtë: Për të mbijetuar, qeveria e Gjeorgjisë është afruar me perëndimin. Marinsat amerikane tani stërvisin ushtarët gjeorgjianë. Ambasadori i Shteteteve të Bashkuara John Bass thotë se stërvitja e ushtarëve gjeorgjianë është për misionin në Afganistan, ku Gjeorgjia është kontribuesi i dytë më i madh me trupa i vendeve që nuk janë anëtare të NATO-s, pas Australisë. Koha e stërvitjeve ushtarake duket se është një shenjë e qartë se Perëndimi është duke vëzhguar ushtrinë ruse me kujdes të veçantë.